wickkiey/tamil-wikipedia-chunked huggingface dataset:
# கால்சியம் ஆக்சலேட்டு

## உருவவியல் மற்றும் நோயறிதல்

கால்சியம் ஆக்சலேட்டின் ஒற்றைநீரேற்றையும் இருநீரேற்றையும் அந்தந்த படிகங்களின் வடிவத்தால் வேறுபடுத்தலாம்.
•கால்சியம் ஆக்சலேட்டு இருநீரேற்றுப் படிகங்கள் எண்முகப் படிகங்களாகும்.. . சிறுநீரில் உள்ள படிகங்களின் பெரும்பகுதி இந்த வகை உருவ அமைப்பைக் கொண்டிருக்கும், ஏனெனில் அவை எந்த அமிலக்கார குறியீட்டு அளவிலும் வளரமுடியும் மற்றும் இயற்கையாகவே சாதாரண சிறுநீரில் தோன்றும்.  
•கால்சியம் ஆக்சலேட் ஒற்றைநீரேற்றுப் படிகங்கள் வடிவத்தில் வேறுபடுகின்றன, மேலும் அவை பிரடை வடிவம், சுழல் கம்பி வடிவம், முட்டை வடிவம் அல்லது மறிக்கும் வேலிகள் போன்ற வடிவங்களில் உருவாகலாம். இஅவற்றில் கடைசியாக கூறப்பட்ட வடிவம் எத்திலீன் கிளைக்கால் நச்சு காரணமாக பொதுவாகக் காணப்படுகிறது.  
•கணவர் மற்றும் காதலன் இருவருக்கும் எத்திலீன் கிளைக்கால் அடிப்படையிலான உறைதல் தடுப்பு நஞ்சை கொடுத்து கொலை செய்த ஓர் அமெரிக்கக் கொலையாளியான லின் டர்னர் மீது வெற்றிகரமாக வழக்குத் தொடரவும், தண்டனை பெறவும் சிறுநீரகப் புலனாய்வில் கண்டறியப்பட்ட கால்சியம் ஆக்சலேட்டு பயன்பட்டது.
# கால்சியம் ஆக்சலேட்டு

## சிறுநீரகக் கற்கள்

சுமார் 80% சிறுநீரக கற்கள் ஓரளவு அல்லது முழுமையாக கால்சியம் ஆக்சலேட்டு வகையைச் சேர்ந்தவையாகும். சிறுநீரில் தொடர்ந்து கால்சியம் மற்றும் ஆக்சலேட்டு நிறைவுறும் போது அவை உருவாகின்றன. சிறுநீரில் உள்ள சிறிதளவு ஆக்சலேட்டு உடலால் உற்பத்தி செய்யப்படுகிறது. உணவில் உள்ள கால்சியமும் ஆக்சலேட்டும் இதிலொரு பங்கைக் கொண்டுள்ளன. ஆனால் கால்சியம் ஆக்சலேட்டு கற்களின் உருவாக்கத்தை பாதிக்கும் காரணிகள் இவை மட்டுமல்ல. உணவுத்திட்ட ஆக்சலேட்டு என்பது பல காய்கறிகள், பழங்கள் மற்றும் கொட்டைகளில் காணப்படும் ஒரு வகையான கரிம அயனியாகும். எலும்பிலிருந்து வரும் கால்சியம் சிறுநீரக கல் உருவாவதிலும் பங்கு வகிக்கலாம்.
# கால்சியம் ஆக்சலேட்டு

## தொழில்துறை பயன்

பீங்கான் மெருகூட்டிகள் உற்பத்தியில் கால்சியம் ஆக்சலேட் பயன்படுத்தப்படுகிறது.
# பலேடியம்(II) அசிட்டேட்டு

**பலேடியம்(II) அசிட்டேட்டு** *(Palladium(II) acetate)* என்பது [Pd(O2CCH3)2]n அல்லது [Pd(OAc)2]n என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். பலேடியத்தின் அசிட்டேட்டு உப்பு என்றும் இதை வகைப்படுத்தலாம். இதனை ஒத்த பிளாட்டினம் சேர்மத்தை விட இது அதிக வினைத்திறன் கொண்டதாக செயல்படுகிறது. வாய்ப்பாட்டில் இடம்பெற்றுள்ள n இன் மதிப்பிற்கேற்ப பலேடியம்(II) அசிட்டேட்டு சேர்மம் கரிமக் கரைப்பான்கள் பலவற்றில் கரைகிறது. கரிம வேதியியல் வினைகளில் பொதுவாக ஒரு வினையூக்கியாக இது பயன்படுத்தப்படுகிறது.
# பலேடியம்(II) அசிட்டேட்டு

## கட்டமைப்பு

பலேடியம் அணுக்கள் மற்றும் அசிடேட்டு ஈந்தணைவிகள் 1: 2 என்ற விகிதவியல் விகிதத்துடன், இச்சேர்மம் மூலக்கூறு மற்றும் பல்பகுதிய கட்டமைப்பு வடிவங்களாக உள்ளது. பலேடியம் இரு வடிவங்களிலும் தோராயமான சதுரத்தள ஒருங்கிணைப்பை ஏற்றுள்ளது.  
1965 ஆம் ஆண்டில் வில்கின்சன் மற்றும் சக ஊழியர்களால் தயாரிக்கப்பட்டு, பின்னர் 1970 ஆம் ஆண்டில் சிகேப்சுக்கி மற்றும் சுமார்ட்டு ஆகியோரால் ஒற்றை படிக எக்சுகதிர் வளைவு சோதனையால் வகைப்படுத்தப்பட்டது, பலேடியம்(II) அசிடேட்டு ஒருசெம்பழுப்பு நிறம் கொண்ட திண்மமாகும். பலேடியம் அசிட்டேட்டு சேர்மம் ஒற்றை சாய்வு தகடுகளாகப் படிகமாக்குகிறது. மேலும் பலேடியம் அசிட்ட்டேட்டு முப்படி கட்டமைப்பில் உள்ளது. பலேடியம் அணுக்களால் ஆன ஒரு சமபக்க முக்கோண அமைப்பைக் கொண்டு , ஒவ்வொரு இணையும் ஒரு பட்டாம்பூச்சி இணக்கத்தில் இரண்டு அசிடேட்டு குழுக்களுடன் இணைக்கப்பட்டு பாலமாகின்றன .  
பலேடியம்(II) அசிடேட் வெளிர் இளஞ்சிவப்பு நிற வடிவமாகவும் தயாரிக்கப்படலாம்.. எக்சுகதிர் தூள் விளிம்பு வளைவு ஆய்வின்படி இந்த வடிவம் பல்பகுதியங்களை கொண்டிருக்கிறது .
# பலேடியம்(II) அசிட்டேட்டு

## தயாரிப்பு

முப்படி வடிவ பலேடியம் அசிடேட்டை மீத்தூய பலேடியம் உலோகத்துடன் அசிட்டிக் அமிலம் மற்றும் நைட்ரிக் அமிலத்தின் கலவையை சேர்த்து சூடுபடுத்துவதன் மூலம் தயாரிக்கலாம். கலப்பு நைட்ரிடோ-அசிடேட்டால் (Pd 3 (OAc) 5 NO 2 ) ஏற்படும் மாசுபாட்டைத் தடுக்க கூடுதலாக பல்லேடியம் உலோகம் அல்லது நைட்ரசன் வாயு ஓட்டம் அதிகமாக தேவைப்படுகிறது .  
:Pd + 4 HNO<sub>3</sub> → Pd(NO<sub>3</sub>)<sub>2</sub> + 2 NO<sub>2</sub> + 2 H<sub>2</sub>O
:Pd(NO<sub>3</sub>)<sub>2</sub> + 2 CH<sub>3</sub>COOH → Pd(O<sub>2</sub>CCH<sub>3</sub>)<sub>2</sub> + 2 HNO<sub>3</sub>.  
முப்படி அசிட்டேட்டுடன் தொடர்புடைய, கலப்பு நைட்ரேட்டு-அசிடேட்டு மாறுபாடு வடிவம் வெவ்வேறு கரைதிறன் மற்றும் வினையூக்க செயல்பாட்டைக் கொண்டுள்ளது. பல்லேடியம்(II) அசிடேட்டின் நம்பகமான பயன்பாட்டிற்கு இந்த தூய்மையற்ற தன்மை யை தடுப்பது அல்லது கட்டுப்படுத்துவதும் ஒரு முக்கிய அம்சமாக இருக்கலாம். பல்லேடியம்(II) புரோப்பியோனேட்டு இதே முறையில் தயாரிக்கப்படுகிறது; பல்லேடியம்(II) அசிடேட்டுடன் பொருத்தமான கார்பாக்சிலிக் அமிலத்தை சேர்த்து சூடுபடுத்துவதன் மூலம் பிற கார்பாக்சிலேட்டுகள் தயாரிக்கப்படுகின்றன .
அதேபோல், பல்லேடியம்(II) அசிடேட்டை மற்ற பலேடியம்(II) கார்பாக்சிலேட்டுகளை அசிட்டிக் அமிலத்துடன் சேர்த்து சூடுபடுத்துவதன் மூலம் தயாரிக்கலாம். சுத்திகரிக்கப்பட்ட பிற கார்பாக்சிலேட்டிலிருந்து தொடங்கும் இந்த ஈந்தணைவி பரிமாற்றம் நைட்ரோ அசுத்தத்திலிருந்து விடுபட்ட பல்லேடியம்(II) அசிடேட்டை தயாரித்து ஒருங்கிணைக்க ஒரு மாற்று தயாரிப்பு வழியாகும் .  
பலேடியம்(II) அசிடேட்டு மூலம் வினையூக்கப்படுத்தப்பட்ட வினைகள்:  
•வினைலேற்றம் : எக் வினை மற்றும் தொடர்புடைய செயல்முறைகள் உதாரணமாகும் .  
•வளையமற்ற டையீன்களின் மறுசீரமைப்பு வினை: கோப் மறுசீரமைப்பு வினை இதற்கு எடுத்துக்காடாகும்.  
•கார்பனைலேற்ற வினைகள்: எடுத்துக்காட்டாக, அரைல் அயோடைடுகள், கார்பன் மோனாக்சைடு, ஒரு ஆல்கககால் அல்லது பினால் ஆகியவற்றிலிருந்து எசுதர்களை உருவாக்குதல் .  
•பொட்டாசியம் பார்மேட்டு மூலம் ஆல்டிகைடுகள் அல்லது கீட்டோன்களின் ஒடுக்க அமீனேற்ற வினை .  
•வேக்கர் செயல்முறை : எத்திலீனை நீரால் ஆக்சிசனேற்றம் செய்து அசிட்டால்டிகைடாக மாற்றும் வினை (பாலி (வினைல் அசிடேட்டு)க்கு முன்னோடிச் சேர்மம்).  
•புச்வால்ட்டு -ஆர்ட்விக் அமீனேற்றம் : அரைல் ஆலைடுகள், ஆல்க்கைல், அரைல் அமீன்களுடன் ஈடுபடும் வினை .  
•அரைல் புரோமைடுகளை டிட்ரைமெத்தில் சிலேன்களாக மாற்றும் வினை.  
பலேடியம் அசிட்டேட்டின் மின்னணு பண்புகள் அரைல் புரோமைடுகளின் மின்னணு பண்புகளுடன் ஒத்துப்போகும். மற்ற தயாரிப்பு முறைகளைப் போல இம்முறைக்கு அதிக அழுத்தக் கருவிகள் அவசியமில்லை .
# பலேடியம்(II) அசிட்டேட்டு

## பலேடியம் சேர்மங்களின் முன்னோடி

பீனைல் பலேடியம் அசிட்டேட்டு போன்ற பிற பலேடியம் சேர்மங்களைத் தயாரிக்க பலேடியம் அசிட்டேட்டு ஒரு முன்னோடிச் சேர்மமாக பயன்படுகிறது :.அல்லைல் ஆல்ககால்களை ஆல்டிகைடுகளாக மாற்றும் வினையில் பீனைல் பலேடியம் பெரிதும் உதவுகிறது.  
:Hg(C<sub>6</sub>H<sub>5</sub>)(OAc) + Pd(OAc)<sub>2</sub> → Pd(C<sub>6</sub>H<sub>5</sub>)(OAc) + Hg(OAc)<sub>2</sub>  
.]]
பலேடியம்(II) அசிட்டேட்டு அசிட்டைல் அசிட்டோனுடன் வினைபுரிந்து பலேடியம்(II)பிசு(அசிட்டைல் அசிட்டோனேட்டு) அணைவுச் சேர்மத்தைக் கொடுக்கிறது.  
ஒளி அல்லது வெப்பம் பலேடியம்(II) அசிட்டேட்டை ஒடுக்கமடையச் செய்து மெல்லிய அடுக்குகளாக பலேடியத்தையும் அதிலிருந்து நுண்கம்பிகள் மற்றும் கூழ்மங்களை தருகிறது .
# வளர் உருமாற்றம்

உயிாியலில், உதிர்தல், சிந்துதல் எனப்படுவது சிறகு உதிர்த்தல் அல்லது மேற்தோலுாித்தல் எனப்படுகிறது. பொதுவாக முதுகெலும்பற்ற உயிாிகளில் தோலுாித்தல் என்றே அழைக்கப்படுகிறது. தோலுாித்தலானது, விலங்குகளின் உடலின் பாகங்களில் நடக்கக் கூடிய வழக்கமான பணியாகும். இப்பணியானது, எப்பொழுதுமே அல்லமல் எப்பவாவது நடக்கக் கூடியதாகும், இது வெளிப்புற அடுக்கில் அல்லது வெளிச்சுவாில் ழுறையாக நடக்கிறது. இந்நிகழ்வானது, வருடத்தின் குறிப்பிட்ட நேரங்களில் அல்லது குறிப்பிட்ட வாழ்க்கை சுழற்சியில் நடக்கிறது.  
தோலுாித்தல் என்பது புறத்தோலை உதிர்த்தல் (தோல்), ரோமங்கள் (முடி, இறகுகள், உரோமங்கள், கம்பளி உரோமங்கள்), அல்லது வேறு புற அடுக்குகளை உதிர்த்தலாகும். இன்னும் சில வகைகளில் உடல் உறுப்புகள் கூட உதிர்கின்றது. எடுத்துக்காட்டாக, இறக்கைகள் சில வகைகளிலும், கணுக்காலிகளில் புறச்சட்டகமும் உதிர்கின்றன.
# வளர் உருமாற்றம்

## பறவைகளில்

பறவைகளில், புதிய இறகுகள் முளைக்கும் போது பழைய இறகுகளை அவ்வப்போது உதிர்ப்பது உருமாற்றம் ஆகும். இறகுகள் முதிர்ச்சியடையும் போது இறந்த கட்டமைப்பைக் கொண்டிருக்கும், அவை படிப்படியாகக் குறைக்கப்பட்டு மாற்றப்பட வேண்டிய ஒன்றாகும்..முதிர்ச்சியடைந்த பறவைகள் வருடத்திற்கு ஒரு முறையாவது இறகுகளை உதிர்க்கின்றன, இருந்த போதிலும் பல பறவைகள் வருடத்திற்கு இருமுறையும் மற்றும் சில மூன்று முறை இறகுகளை உதிர்க்கின்றன. .
பறவைகள் எப்பொழுதும் தங்கள் இறகுகளை அரிதாகவே சிந்துவதால் இது பொதுவாக மெதுவான செயல்முறையாகும்; பறவை அதன் உடல் வெப்ப நிலையைச் சீராக்க மற்றும் ஈரப்பதத்தை தவிர்க்க போதுமான இறகுகளை வைத்திருக்கின்றது. உடல் பாகத்திற்கு ஏற்ப உதிர்க்கின்ற இறகுகளின் எண்ணிக்கையும் மாறுபடும். சில உருமாற்றம் அடையும் காலங்களில், ஒரு பறவை தலை மற்றும் உடலில் உள்ள இறகுகளை மட்டுமே புதுப்பிக்கக்கூடும், உருமாறுதலின் இறுதி கட்டத்தில் இறக்கை மற்றும் வால் இறகுகளை உதிர்க்கும். சில சிற்றினங்களில் பறவைகள் வருடாந்திர "இறக்கை உதிர்வின்" போது பறக்கமுடியாது, அந்த நேரத்தில் நம்பகமான உணவு கிடைக்கும் இடத்தையும் பாதுகாக்கப்பட்ட வாழ்விடத்தை நாடுகின்றது. இறகுகள் உதிர்த்தலின் போது தழும்புகள் மெல்லியதாகவோ அல்லது சீரற்றதாகவோ தோன்றினாலும், இறகுகளை இழந்த போதிலும் கூட பறவையின் பொதுவான வடிவம் பராமரிக்கப்படுகிறது; வழுக்கை புள்ளிகள் காணப்பட்டால் பொதுவாக நோய்களின் அறிகுறிகளாகும், அவையாவன,உடல் முழுவதும் காயங்கள், ஒட்டுண்ணிகள், இறகுகள் கொத்தாக உதிர்தல் (குறிப்பாக வணிக கோழிகளில்) அல்லது (செல்லப் பறவைகளில்) இறகு பறித்தலாகும். சில பறவைகள் இறகுகள் உதிர்த்தலில், குறிப்பாக வால் இறகு உதிர்த்தலை, "திகில் உருமாற்றம்" என்று அழைக்கப்படுகிறது..
# வளர் உருமாற்றம்

## பறவைகளில்

### ஊர்வனவற்றில்

ஊர்வனவற்றில் நமக்கு நன்கு தொிந்த எடுத்துக்காட்டு பாம்பு "தன் தோல் உாித்தலாகும்". பாம்புகள் தோலுாித்தலானது, இரண்டு பாறைகளுக்கு இடையில் அல்லது கடினமான மரத் துண்டு போன்ற பொருளுக்கு எதிராக பாம்பு தலையைத் தேய்ப்பதன் மூலம் இது தன் தோலை உாிக்கின்றது. இதனால் ஏற்கனவே நீட்டப்பட்ட தோல் பிளவுபடுகிறது. இந்த கட்டத்தில், பாம்பு அதன் தோலை பொருள்களின் மீது தேய்த்துக் கொண்டே செல்கிறது, இதனால் தலைக்கு அருகில் உள்ள முனை தன்னைத் தானே உரிக்கிறது, பாம்பு அதன் உடலில் இருந்து வெளித்தோலில் முழுமையாக உாிந்து உள்ளுள்ள தோல் வெளியே வரும் வரை திறம்பட உாிக்கின்றது. திறந்த முனையைப் பிடித்து, அதை மேலே இழுப்பதன் மூலம் ஒருவரின் காலில் இருந்து காலுறையை எவ்வாறு அகற்றுகிறோமே அதற்கு ஒப்பாகும். தோலுாித்தல் நிகழ்வில், பாம்பின் தோல் ஒரே துண்டாக உாிக்கப்படுகிறது, கண்குழி தோலும் உாிக்கப்படுகிறது. இதனால் தான் இவ்விலங்கின் கண் பார்வை தெளிவாகத் தொிய காரணமாக அமைகிறது. ஆனால் பல்லியில் நேர்மாறாக நடைபெறுகிறது, சிறு சிறு துண்டுகளாக தோல் உாிந்து விழுகிறது.
# வளர் உருமாற்றம்

## கணுக்காலிகளில்

பூச்சிகள், அட்டைகள் மற்றும் ஓட்டுமீன்கள் போன்ற கணுக்காலிகளில் வளர் உருமாற்றம் என்பது புற உறுப்புச் சட்டகம் உாிதல் ஆகும். புற உறுப்புச் சட்டகம் (பெரும்பாலும் அதன் ஓடு என்று அழைக்கப்படுகிறது) இது உாிவதன் மூலம் உயிாினங்கள் வளர ஏதுவாகிறது. இச்செயல்முறையை வளர் உருமாற்றம் என்று அழைக்கிறோம்.
# வளர் உருமாற்றம்

## இருவாழ்விகளில்

தவளைகள், தன் தோலினை தவறாமல் உாித்துக் கொள்வதுடன், உட்கொள்ளவும் செய்கிறது. சில இனங்களில் உாிக்கின்ற தோலானது சிறு சிறு துண்டுகளாகவும் வேறு சில இனங்களில் ஒரே துண்டுகளாகவும் இருக்கும்.
# மரியா வஸ்தி

**மரியா வஸ்தி** **(Maria Wasti**), (பிறப்பு : ஆகஸ்ட் 14, 1980) ஒரு பாகிஸ்தான் திரைப்பட நடிகை, தொலைக்காட்சி நடிகை மற்றும் தொகுப்பாளர் ஆவார். இவர், தற்போது குரோன் மேன் கேல்-பாக்கிஸ்தானிய தொலைக்காட்சியில் *போல் என்டர்டெயின்மென்ட்* என்ற விளையாட்டு நிகழ்ச்சியை அவர் தொகுத்து வழங்குகிறார்.
# மரியா வஸ்தி

## சுயசரிதை

### ஆரம்ப ஆண்டுகளில்

மரியா வஸ்தி தான்சானியாவின் தாருசலாமில் பிறந்தார். தனது குடும்பத்துடன் பாகிஸ்தானுக்குச் செல்வதற்கு முன்பு தனது ஆரம்ப ஆண்டுகளை அங்கேயே கழித்தார். இவர் ரிஸ்வான் வஸ்தி மற்றும் தஹிரா வஸ்தி ஆகியோரின் மருமகள் ஆவார். வஸ்தியின் பெற்றோர், இவரை ஒரு மருத்துவராக வேண்டும் என்று விரும்பினர், இருப்பினும், இவர் பொழுதுபோக்கு துறையில் ஒரு தொழிலைச் செய்ய விரும்பினார். அந்த நாளில், நாட்டில் செயல்படும் ஒரே தொலைக்காட்சி நிறுவனம், அரசாங்கத்திற்கு சொந்தமான பாகிஸ்தான் தொலைக்காட்சி (பி.டி.வி) மட்டுமே ஆகும். 1990 களின் பிற்பகுதியில், நாட்டின் முதல் தனியாருக்குச் சொந்தமான நிறுவனமாக *நெட்வொர்க் டெலிவிஷன் மார்க்கெட்டிங் (என்.டி.எம்)* இருந்தது. இது, குறிப்பாக இளம் தலைமுறையினரை இலக்காகக் கொண்ட உள்ளடக்கத்தைக் காண்பித்தது. அதனால், மரியா வஸ்தி நடிப்பில் ஆர்வம் காட்டினார்.
# மரியா வஸ்தி

## சுயசரிதை

### முதல் தொலைக்காட்சி நாடகம்

1990 களின் நடுப்பகுதியில், பி.டி.வி. லாகூர் மையத்தின் திட்ட மேலாளர் பக்தியார் அகமது இவரை அணுகி, அவரது, *சாரா அவுர் அமாரா* என்ற நாடகத்தில், திரைப்பட நடிகையான ரேஷமுடன் இணைந்து நடிக்க வேண்டும் என்று கேட்டுக் கொண்டார். இந்த தொலைக்காட்சி நாடகம், ஏற்பாடு செய்யப்பட்ட திருமணங்களின் கொந்தளிப்பைக் கடந்து வந்த இரண்டு சகோதரிகள் பற்றிய கதையை எடுத்துக்காட்டுகிறது.
# மரியா வஸ்தி

## சுயசரிதை

### ஒரு தொழிலாக நடிப்பு

நடிப்பில் தனது முதல் அனுபவம் கலையின் ஆர்வத்திற்காக இருந்தது என்று வாஸ்தி நினைவு கூர்ந்தார். ஆனால் பின்னர் அவரது பெற்றோர் ஒரு தொழில்முறை முறையில் வாழ்க்கையைத் தொடர சொன்னார்கள். என்ற பெயரில் இவர் நடித்த நாடகங்கள், இவரது நினைவு கூறத்தக்க நாடகங்களில் ஒன்றாக உள்ளன.  
வஸ்தி பொதுவாக பாகிஸ்தானில் பெண்கள் தொடர்பான முக்கியமான பிரச்சினைகள் சம்பந்தப்பட்டதான, அழகற்ற பாத்திரங்களில் நடிப்பதைக் காணலாம். சல்மா முராத் மற்றும் பில்கிஸ் எதி போன்ற முக்கிய பெண்களை சித்தரிக்கும் வேடங்களில் நடித்தார்.
# மரியா வஸ்தி

## சுயசரிதை

### சமீபத்திய முயற்சிகள்

புதிய பாகிஸ்தானிய நாடகங்கள் இன்றைய பாகிஸ்தானின் பிரச்சினைகளை சித்தரிக்க வேண்டும் என்று வஸ்தி தெரிவித்துள்ளார். மருந்துகள் மற்றும் எய்ட்ஸ் மிகவும் உணர்திறன் வாய்ந்தவை என்று அவர் பெயரிடுகிறார்.  
இந்த எண்ணங்களைக் கருத்தில் கொண்டு, வஸ்தி 2002 இல் ஒரு தயாரிப்பு நிறுவனத்தைத் தொடங்கினார். அங்கு இவர் பல தொலைக்காட்சி தொடர்களையும், பன்னிரெண்டு நாடகங்களையும் வெற்றிகரமாக தயாரித்துள்ளார்.
# காமாரெட்டி

**காமாரெட்டி** என்பது இந்தியாவின் தெலுங்கானா மாநிலத்தில் கமரெட்டி மாவட்டத்தின் ஒரு நகரம் மற்றும் தலைமையகம் ஆகும்.
# காமாரெட்டி

## புவியியல்

இந்த நகரம் 18.3167 ° வடக்கு 78.3500 ° கிழக்கு என்ற புவியியல் இருப்பிடத்தில் அமைந்துள்ளது. இது 14.11 கி.மீ. <sup>2</sup> பரப்பளவைக் கொண்டுள்ளது. இது மாநில தலைநகரான ஐதராபாத்தில் இருந்து வடக்கே 110 கி.மீ தொலைவிலும், நிஜாமாபாத்தின் முந்தைய மாவட்ட தலைமையகத்திலிருந்து 55 கி.மீ தெற்கிலும் உள்ளது. 2014 ஆம் ஆண்டில் தெலுங்கானா மாநிலம் உருவான பிறகு, கமரெட்டி மாவட்ட தலைமையகமாக ஆனது.
# காமாரெட்டி

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பு மற்றும் தெலுங்கானா அரசாங்கத்தின் புள்ளிவிவர தகவல்களின்படி இப்பகுதியில் 1,04,235 மக்கள் வசிக்கின்றனர். கமரெட்டியின் மொத்த மக்கட் தொகையில் ஆண்கள் 51% வீதமாகவும், பெண்கள் 49% வீதமாகவும் உள்ளனர். மக்களின் சராசரி கல்வியறிவு விகிதம் 65% வீதத்திற்கும் அதிகமாகவும், ஆண்களின் கல்வியறிவு 74% வீதத்திற்கு அதிகமாகவும், பெண்களின் கல்வியறிவு 56% வீதத்திற்கு அதிகமாகவும் உள்ளது. கமரெட்டி மக்கட் தொகையில் 13% வீதமானோர் ஆறு வயதிற்கு உட்பட்டவர்கள்.  
இந்த பகுதியில் பேசப்படும் முக்கிய மொழிகளாக தெலுங்கு , இந்தி, உருது, லம்பாடி, ஆங்கிலம் மற்றும் மராத்தி என்பன காணப்படுகின்றன.
# காமாரெட்டி

## நிர்வாகம்

காமாரெட்டி நகராட்சி 1987 ஆம் ஆண்டில் அமைக்கப்பட்டது. இந்த நகராட்சி 33 தேர்தல் வார்டுகளைக் கொண்ட இரண்டாம் தர நகராட்சியாக வகைப்படுத்தப்பட்டுள்ளது. இந் நகராட்சி அமைப்பின் அதிகார வரம்பு 14.10 கி.மீ. <sup>2</sup> (5.44 சதுர மைல்) பரப்பளவில் பரவியுள்ளது. தெலுங்கானாவின் பொதுத் தேர்தல்களுக்குப் பிறகு கிராமங்களைச் சுற்றியுள்ள கிராமங்கள் காமரெட்டி நகராட்சியில் இணைக்கப்பட்டன. அட்லூர், டெக்ரியால், லிங்காபூர், தேவுனிபள்ளி, சரம்பள்ளி மற்றும் சின்னமல்லாரெடி என்பன கமரேட்டி நகராட்சியில் சேர்க்கப்பட்டன.  
காமாரெட்டி ஜஹிராபாத் நாடாளுமன்றத் தொகுதியின் கீழ் வருகிறது. 17 அறிவிக்கப்பட்ட சேரிகளில் 35,172 மக்கள் மற்றும் 4,835 குடும்பங்கள் வறுமைக் கோட்டுக்கு கீழ் வாழ்கின்றன.
# காமாரெட்டி

## பொருளாதாரம்

காமாரெட்டியின் பொருளாதாரத்தில் விவசாயம் முக்கிய பங்கை வகிக்கின்றது. பெரும்பாலான குடும்பங்கள் விவசாயத்தை நம்பியுள்ளன. கமரெட்டியில் நெல், சர்க்கரை, வெல்லம், வெவ்வேறு காய்கறிகள், மக்காச்சோளம் மற்றும் மஞ்சள் என்பன உற்பத்தி செய்யப்படுகின்றன. சுமார் 300 ஜவுளி வணிக மையங்கள் உள்ளன. தெலுங்கானாவின் மிகப்பெரிய கோழி பண்ணைகள் காமரெட்டி கிராமப்புற மற்றும் நகர்ப்புறங்களில் உள்ளன. ஒரு பெரிய விவசாய சந்தை வளாகமொன்று கமரெட்டியில் அமைந்துள்ளது. சுற்றியுள்ள நகரங்கள் மற்றும் கிராமங்களுக்கான முக்கிய மையமாக கமரெட்டி திகழ்கின்றது. கமரெட்டி தெலுங்கானா மாநிலத்தில் ஒரு முக்கிய சந்தையாகும். காமரெட்டியில் சர்க்கரைகள் மற்றும் பல அரிசி ஆலைகள் உள்ளன. அவற்றில் பெரிய அளவில் சர்க்கரை, அரிசி மற்றும் பல தயாரிப்புகள் நடைப்பெறுகின்றன. மேலும் புதிய வணிக வளாகங்கள் மற்றும் குடியிருப்புகளின் கட்டுமானப் பணிகள் நடைப்பெறுகின்றன.
# காமாரெட்டி

## போக்குவரத்து

காமாரெட்டியில் இரு பேருந்து நிலையங்கள் அமைந்துள்ளன. மேலும் தெலுங்கானா, ஆந்திரா மற்றும் மகாராஷ்டிராவின் பெரும்பாலான முக்கிய நகரங்களுடன் இணைப்புக்களைக் கொண்ட ஒரு ரயில் நிலையம் உள்ளது. இந்தியாவின் மிக நீளமான நெடுஞ்சாலையான என்எச்44 (பழைய என்எச்7) போன்ற முக்கிய நெடுஞ்சாலைகளுடன் கமரெட்டி இணைகிறது. கமரெட்டி இந்தியாவின் அனைத்து முக்கிய நகரங்களுடனும் இணைக்கும் முக்கிய சாலை வழியைக் கொண்டுள்ளது.  
காமாரெடிக்கு முக்கிய ரயில் பாதை செகந்திராபாத்-மன்மத் ரயில் பாதை ஆகும். கமரெட்டி ரயில் பாதை இந் நகரை இந்தியாவின் முக்கிய நகரங்களுடன் இணைகின்றது.
# சைப்பிரசு பல்கலைக்கழகம்

**சைப்பிரசு** **பல்கலைக்கழகம்** (University of Cyprus) (; ) என்பது சைப்பிரசு குடியரசால் 1989 ஆம் ஆண்டில் நிறுவப்பட்ட ஒரு பொது ஆராய்ச்சி பல்கலைக்கழகம் ஆகும். இப்பல்கலைக்கழகம் 1992ஆம் ஆண்டில் முதன் முதலில் மாணவர்களை அனுமதித்தது. இப்பல்கலைக்கழகம் சுமார் 7000 மாணவர்களைக் கொண்டுள்ளது.
# சைப்பிரசு பல்கலைக்கழகம்

## வரலாறு

சைப்ரஸ் பல்கலைக்கழகம் 1989 ஆம் ஆண்டில் நிறுவப்பட்டது மற்றும் 1992 ஆம் ஆண்டில் முதன் முதலில் மாணவர்களை அனுமதித்தது.  
சைப்பிரசு குடியரசின் கல்வி மற்றும் கலாச்சார அமைச்சினால் ஏற்பாடு செய்யப்பட்ட நுழைவுத் தேர்வுகள் மூலம் பெரும்பாலான இளங்கலை மாணவர்களுக்கான சேர்க்கை நடைபெறுகிறது. சிறப்பு தேவைகள் அல்லது சூழ்நிலைகள் உள்ள மாணவர்களுக்கு பல இடங்கள் ஒதுக்கப்பட்டுள்ளன.  
சைப்பிரசு பல்கலைக்கழகம் திறக்கப்பட்டபோது, 486 இளங்கலை மாணவர்கள் இருந்தனர். 2010–2011ஆம் கல்வியாண்டில், 21 துறைகள் வழங்கும் படிப்புகளில் 4691 இளங்கலை மாணவர்கள் பயின்று வந்தனர். அதே நேரத்தில், இந்தப் பல்கலைக்கழகத்தில் 1549 முதுகலை மாணவர்களும் பயின்று வந்தனர்.
குடியரசின் நிக்கோசியாவின் தலைநகரில் உள்ள சைப்ரஸ் பல்கலைக்கழகம் ]]
# சைப்பிரசு பல்கலைக்கழகம்

## கல்வி நற்பெயர்

சைப்பிரசின் தலைநகரான நிக்கோசியாவை மையமாகக் கொண்டு, கற்பித்தலானது முதன்மையாக கிரேக்க மொழியில் உள்ளது. இப்பல்கலைக்கழகத்தின் அதிகாரபூர்வ அலுவல் மொழிகள் கிரேக்கம் மற்றும் துருக்கிய மொழிகளாகும். ஆனால், ஒரு சில துருக்கிய மொழி பேசுபவர்கள் மட்டுமே பதிவு செய்யப்பட்டுள்ளனர்.  
சைப்பிரசு பல்கலைக்கழகத்திற்கான நுழைவுத் தேர்வில் பங்கேற்க தகுதியானவர்கள் சைப்பிரசு குடிமக்கள் அல்லது சைப்ரியாட் வம்சாவளியைச் சேர்ந்தவர்கள் (குறைந்தபட்சம் பெற்றோரில் யாராவது ஒருவர் சைப்ரியாட் வம்சாவளிையச் சார்ந்தவராக இருக்க வேண்டும்) ஆவர். கல்வி வாய்ப்புள்ள மாணவர்கள் ஆறு ஆண்டு உயர்நிலைப் பள்ளியில் பட்டம் பெற்றிருப்பார்கள். மாற்றுத்திறனாளிகளுக்கு அல்லது சிறப்புத் தேவைகள் உள்ளவர்களுக்கு பல பதவி நிலைகள் வழங்கப்படுகின்றன.  
சைப்ரசின் அரசியலமைப்பால் நிர்ணயிக்கப்பட்ட குறிப்பிட்ட மதக் குழுக்களைச் சேர்ந்த புலம்பெயர்ந்தோர் மற்றும் சைப்ரியாட்சின் கிரேக்கர்கள், பிற நாடுகளில் இருந்து திருப்பி அனுப்பப்பட்ட சைப்ரியாட்டுகள் மற்றும் பிற நாடுகளில் நிரந்தர குடியேற்றக்காரர்களாக இருக்கும் சைப்ரியாட்சுகள், குறைந்த எண்ணிக்கையிலான பதவிகளை (அனுமதிக்கப்பட்ட சைப்ரியாட் மாணவர்களில் 3%) இடைநிலைக் கல்வியின் பொதுச் சான்றிதழ் அல்லது பொது கல்விச் சான்றிதழ் அல்லது பிற சமமான தேர்வுகளில் பெற்ற தேர்ச்சியை அடிப்படையாகக் கொண்டு கோரலாம். ஆறு ஆண்டு உயர்நிலைப் பள்ளி பட்டயம் பெற்ற துருக்கிய சைப்ரியாட்டுகள் பல்கலைக்கழகம் நிர்ணயித்த சிறப்புத் தேர்வுகளில் தேர்ச்சி பெற்றால் சேர்க்கைக்கு தகுதியானவர்கள் ஆவர்.  
வலைத்தள நிர்ணய அளவைகளின் படியான உலக பல்கலைக்கழகங்களின் தரவரிசைப் பட்டியலில் இப்பல்கலைக்கழகம் ஐரோப்பிய அளவில் 304 ஆம் இடமும், உலக அளவில் 696 ஆம் இடமும் பெற்றுள்ளது.
# சைப்பிரசு பல்கலைக்கழகம்

## நூலகம்

இப்பல்கலைக்கழகத்தின் நூலகத்தில் 700,000 இற்கும் அதிகமான அச்சு வடிவ மற்றும் மின்னணு வடிவிலான புத்தகத் தலைப்புகள் காணக்கிடைக்கின்றன. பத்தாயிரக்கணக்கான இணைய மற்றும் அச்சு வடிவிலான பருவ இதழ்களும், 160 அறிவியல் தரவுத்தளங்களும் காணக்கிடைக்கின்றன. இவற்றில் காட்சி கேள்வி ஊடகங்களும், கணினிமயமாக்கப்பட்ட வளங்களும் உள்ளடக்கம் ஆகும். 2017 ஆம் ஆண்டில் இந்த நூலகமானது பிரெஞ்சு கட்டிடக்கலை வல்லுநர் ஜீன் நெளவல் என்பவரால் வடிவமைக்கப்பட்ட புதிய பல்கலைக்கழக வளாகத்திற்கு இடம் பெயர்ந்துள்ளது.
# பிடல் ராமோசு

**பிடல் வால்டெஸ் ராமோசு** ( Fidel Valdez Ramos ) 1928 மார்ச் 18 அன்று பிறந்த இவர் **எஃப்.வி.ஆர்** மற்றும் **எடி** என பிரபலமாக அறியப்பட்டவர். இவர் ஓய்வுபெற்ற பிலிப்பைன்ஸ் அதிபர் மற்றும் அரசியல்வாதியும் ஆவார். இவர் 1992 முதல் 1998 வரை பிலிப்பைன்ஸின் 12 வது அதிபதிராக பணியாற்றினார். தனது ஆறு ஆண்டு பதவியில், ராமோசு பிலிப்பைன்ஸ் பொருளாதாரத்தில் சர்வதேச நம்பிக்கையை புத்துயிர் அளித்து புதுப்பித்ததற்காக பலரால் பாராட்டப்பட்டார். தனது 91 வயதில் இவர் தற்போது வயதான முன்னாள் பிலிப்பைன்ஸ் அதிபராக உள்ளார்.  
இவர் தனது தொழில் வாழ்க்கையின் ஆரம்பத்தில் பிலிப்பைன்ஸ் இராணுவத்தில் பதவி உயர்வு பெற்று அதிபர் பெர்டினாண்ட் மார்கோஸ் காலத்தில் பிலிப்பைன்ஸ் கான்ஸ்டாபுலரி தலைவராகவும் பிலிப்பைன்ஸின் ஆயுதப்படைகளின் துணைத் தலைவராகவும் ஆனார். 1986 மக்கள் சக்தி புரட்சியின் போது, அதிபர் மார்கோஸின் நிர்வாகத்திலிருந்து விலகியதற்கும், புதிதாக நிறுவப்பட்ட அதிபர்தி கொராஸன் அக்வினோவின் அரசாங்கத்திற்கு விசுவாசமாக இருந்ததற்காகவும்,விசுவாசத்தையும் உறுதிபடுத்தும் முடிவுக்காகவும் பல பிலிப்பைன்ஸ் மக்களால் ராமோஸ் ஒரு கதாநாயகனாக பாராட்டப்பட்டார்.  
அதிபராக தேர்ந்தெடுக்கப்படுவதற்கு முன்னர், ராமோஸ் அதிபர் கொராஸன் அக்வினோவின் அமைச்சரவையில் பணியாற்றினார், முதலில் பிலிப்பைன்ஸ் ஆயுதப்படைகளின் (ஏ.எஃப்.பி) தலைமை ஊழியராகவும், பின்னர் 1986 முதல் 1991 வரை தேசிய பாதுகாப்பு செயலாளராகவும் பணியாற்றினார் . பிலிப்பைன்ஸ் இராணுவத்தின் சிறப்புப் படைகள் மற்றும் பிலிப்பைன்ஸ் தேசிய காவல்துறை சிறப்பு அதிரடிப் படை ஆகியவற்றை உருவாக்கிய பெருமைக்குரியவர் ஆவார். ஓய்வுக்குப் பிறகு, இவர் அரசியலில் தீவிரமாக இருந்தார். அவரது வாரிசுகளுக்கு ஆலோசகராக பணியாற்றுகிறார்.
# பிடல் ராமோசு

## ஆரம்பகால வாழ்க்கை மற்றும் கல்வி

.
பிடல் ராமோசு 1928 மார்ச் 18, அன்று பங்கசினானின் இலிங்காயனில் பிறந்தார். பின்னர் இவர் பங்கசினானின் ஆசிங்கனில் வளர்ந்தார். அவரது தந்தை, நர்சிசோ ராமோசு (1900-1986), ஒரு வழக்கறிஞரும், பத்திரிகையாளரும் மற்றும் பிரதிநிதிகள் சபையின் ஐந்து கால சட்டமன்ற உறுப்பினரும் ஆவார். பின்னர் இவர் வெளியுறவு செயலாளர் பதவிக்கு உயர்ந்தார். ஆகவே, 1967 ஆம் ஆண்டில் பாங்காக்கில் ஆசியான் பிரகடனத்திற்கு பிலிப்பைன்ஸ் சார்பில் கையெழுத்திட்டவர் நர்சிசோ ராமோசு ஆவார். மேலும் இவர் லிபரல் கட்சியின் நிறுவன உறுப்பினராக இருந்தார். பிடல் ராமோசின் வாழ்க்கை வரலாற்றின்படி 1992 இல் அதிபராக பதவியேற்றார். பேர்டினாண்ட் மார்கோஸ் நிறுவிய மஹார்லிகா என்ற ஜப்பானிய எதிர்ப்பு கெரில்லா குழுவின் தலைவர்களில் ஒருவராகவும் நர்சிசோ ராமோசு பணியாற்றினார். அவரது தாயார், ஏஞ்சலா வால்டெஸ் (1905-1978), ஒரு கல்வியாளராவார். மேலும், பெண்களுக்கான வாக்குரிமை என்ற அமைப்பிலும், படாக் மாகாணத்தில் இலோகோஸ் நோர்டே என்ற இடத்தில் மதிப்புமிக்க வால்டெஸ் குடும்பத்தின் உறுப்பினராகவும் இருந்தார்.அவரை பிலிப்பைன்ஸ் முன்னாள் அதிபர் பெர்டினாண்ட் ஈ. மார்கோஸ் உறவினாக்கினார்.
# பிடல் ராமோசு

## பட்டங்கள்

இவர் தனது ஆரம்பக் கல்வியை லிங்காயன் பொதுப் பள்ளிகளில் கற்றார். ராமோசு இடைநிலைக் கல்வியை மணிலா நகரில் உள்ள பிலிப்பைன்ஸ் உயர்நிலைப் பள்ளியில் தொடங்கினார், மேலும் மாபுயா தொழில்நுட்பக் கழகத்தின் உயர்நிலைப் பள்ளியிலும் பயின்றார். இவர் 1945 இல் சென்ட்ரோ எஸ்கோலர் பல்கலைக்கழக ஒருங்கிணைந்த பள்ளியில் உயர்நிலைப் பள்ளியில் பட்டம் பெற்றார். பின்னர் மணிலாவில் உள்ள தேசிய பல்கலைக்கழகத்தில் கட்டிடப் பொறியியலில் பட்டம் பெற்றார். இவர் 1953 இல் கட்டிடப் பொறியியலில் போர்டு தேர்வில் முதல் 8 இடங்களில் ஒன்றைப் பிடித்தார்.
# பிடல் ராமோசு

## பட்டங்கள்

### திருமணம்

இவர் 1954 இல் அக்டோபர் 21, அன்று அமெலிடா மார்டினெஸ் என்பவரை மணந்தார். இவர்களுக்கு ஏஞ்சலிடா ராமோசு-ஜோன்ஸ், ஜோசபின் ராமோசு-சமார்டினோ, கரோலினா ராமோசு-செம்ப்ரானோ, கிறிஸ்டினா ராமோசு-ஜலாஸ்கோ மற்றும் குளோரியா ராமோசு ஆகிய ஐந்து மகள்கள் உள்ளனர்.
# மரியம் கலீஃப்

**மரியம் கலீஃப்** **(Mariyam Khalif),** **மரியம்** என்றும் அழைக்கப்படும் இவர், பாகிஸ்தான் குழந்தை நட்சத்திரம் ஆவார். அவர் ஏ.ஆர்.வொய் டிஜிட்டலில் ஒளிபரப்பப்பட்ட **பார்ச்சாயன்** என்ற தொலைக்காட்சி நாடகத்தில் தனது நடிப்பு வாழ்க்கையைத் தொடங்கினார். மரியம் கலீஃப் , ஏப்ரல்11, 2007 இல் பிறந்தார். ஏழு வயதிலேயே அவருக்கு புகழ் கிடைத்தது. மேலும் பல பாகிஸ்தான் நாடகங்களில் பணியாற்ற வாய்ப்பு கிடைத்தது. பெரும்பாலான தயாரிப்புகள் மற்றும் பிராண்டுகளுக்காகவும் ஓரிரு தொலைக்காட்சி விளம்பரங்களிலும் பணியாற்றினார். தற்போது அவர் மிகவும் பிரபலமான ஜியோ டிவி நாடகங்களில் ஒன்றான பஷர் மோமினில் பரீசா வாகவும், மற்றும் ஏ.ஆர்.வொய் டிஜிட்டலில் மற்றொரு பிரபலமான நாடக தொடரான கோய் நஹி அப்னாவில், ஷிசாவாகவும் தோன்றுகிறார். அவரது மிகவும் பிரபலமான கதாபாத்திரம் தியார்-இ-தில் தொடரில்,இளம் மாயாவாக நடித்துள்ளார். பின்னர் அக் கதாபாத்திரத்தில் நடிகை மாயா அலி நடித்துள்ளார் .
# மரியம் கலீஃப்

## தொழில்

மரியம் கலீஃப் தனது 7 வயதில் புகழ் பெற்றார். மேலும் பல பாக்கிஸ்தானிய நாடகங்களில் பணியாற்ற வாய்ப்பு கிடைத்தது. பெரும்பாலான தயாரிப்புகள் மற்றும் பிராண்டுகளுக்காக அவர் தொலைக்காட்சி விளம்பரங்களில் பணியாற்றினார். **பார்ச்சாயன்** நாடகத்தில் ஒரு முக்கிய வேடத்தில் நடிக்கும் வாய்ப்பு கிடைத்தது. அவர் ஜியோ டிவி நாடகமான *பஷர் மோமின்*, ஏ.ஆர்.வொய் டிஜிட்டலில் *கோய் நஹி அப்னா* என்ற மற்றொரு நாடகத் தொடரிலும் நடித்துள்ளார்.
# மரியம் கலீஃப்

## பஷர் மோமினில் பங்கு

பொறாமை, அன்பு, வெறுப்பு, காதல் மற்றும் திடீர் திருப்பங்கள் ஆகியவற்றின் வெளிப்படையான வகைகளின் காரணமாக இந்திய தொலைக்காட்சித் திரையைத் தாக்கிய முதல் பாகிஸ்தான் நாடகம் **பஷர் மோமின்** ஆகும். . அதில் யாசிர் மஜார் மற்றும் சாஹிரா மஹீன் ரிஸ்வி ஆகியோரின் ஒரே குழந்தையாக இருக்கும் பரிஸே வேடத்தில் **மரியம் கலீப்** நடிக்கிறார். அவர் முதலில் பஷர் மோமினின் இரண்டாவது எபிசோடில் தோன்றினார். மற்றும் இந்த நாடகத்தில்,அவரது நடிப்பு குறைபாடற்றதாக உள்ளது.
# மரியம் கலீஃப்

## மேரி பேட்டி தொடரில் பங்கு

**மேரி பேட்டி** சமீபத்தில் ஏ.ஆர்.வொய் டிஜிட்டலில் ஒளிபரப்பப்பட்டது. இந்த நாடகம் உண்மையில் தாய் மற்றும் மகளின் உறவை அடிப்படையாகக் கொண்டது. **மரியம் கலீஃப்** ஒரு குழந்தையாக இருந்தபோது ஆரம்ப அத்தியாயங்களில் **ஈராஜ்** வேடத்தில் நடித்தார். பின்னர் பார்வையாளர்களை நாடகத்தில் 7 ஆண்டுகள் முன்னால் அழைத்துச் சென்றபோது, ஈராஜின் கதாபாத்திரத்தில் பாகிஸ்தான் நாடகங்களின் மற்றொரு திறமையான நடிகை அரிஜ் பாத்திமா நடித்தார். **மரியம் கலீஃப்** குழந்தை நட்சத்திரமாக இருந்திருப்பது மிகப்பெரியது என்று சொல்வது தவறல்ல.
# மரியம் கலீஃப்

## தொலைக்காட்சி விளம்பரங்கள்

- **கியூ-மொபைல் ஜி -200**  
மரியம் கலீஃப் சமீபத்தில் ஒரு தொலைக்காட்சி விளம்பரத்தில் நடித்துள்ளார். இது, கியூ-மொபைல் ஜி -200 அலைபேசிக்காக தயாரிக்கப்பட்டது. இதில், சிறப்பு குழந்தை நட்சத்திரமான **மரியம் கலீஃப்** வயதுவந்த வேடங்களில் நடிப்பது ஒரு அழகான தோற்றத்தை அளித்தது. மேலும் இந்த தொலைக்காட்சி விளம்பரத்தில், அவர் குறைபாடற்ற நடிப்பை நிகழ்த்தினார் என்று சொல்வது தவறாகாது எனப்படுகிறது.
# பைப்லோஸ்

**பைப்லோஸ்** (**Byblos**) , உள்ளூர் மக்கள் இப்பண்டைய நகரத்தை **ஜெபைல்** (**Jbeil** என்று அழைக்கின்றனர். இது லெபனான் நாட்டின் லெபானன் மலை ஆளுநகரத்தில் அமைந்துள்ளது.
இப்பண்டைய நகரத்தில் கிமு 5000 முதல் மக்கள் தொடர்ந்து வாழ்கின்றனர். உலகில் மக்கள் தொடர்ந்து வாழும் பண்டைய நகரங்களில் ஒன்றாக பைப்லோஸ் நகரம் விளங்குகிறது. யுனெஸ்கோ நிறுவனம் 1984-இல் இந்நகரத்தை உலகப் பாரம்பரியக் களங்களில் ஒன்றாக 1984-ஆம் ஆண்டில் அறிவித்துள்ளது.
# பைப்லோஸ்

## நகரத்தின் பண்டைய பெயர்கள்

பண்டைய எகிப்தின் நான்காவது வம்ச பார்வோன் ஆட்சிக் காலத்தில் . (கிமு 2613 – . 2494), பண்டைய எகிப்திய மொழியில் இந்நகரத்தை **கெப்னி** என குறித்துள்ளது. மேலும் அக்காதிய மொழியில் இந்நகரத்தை **குப்லா** (**Gubla**) எனக் குறித்துள்ளது. கிமு 1000-இல் போனீசியா நாட்டை ஆண்ட பிலிஸ்தியர்கள் இந்நகரத்தை பொனீசிய மொழியில் **ஜெபல்** (**Gebal**) என அழைத்தனர். எபிரேய மொழி விவிலியத்தில் இந்நகரத்தை கெவல் (**Geval**) எனக்குறித்துள்ளது.  
தற்கால அரபு மொழியில் இந்நகரத்தை **ஜிபைல்** (**Jibayl**) என அழைக்கப்படுகிறது. ஜிபைல் என்பதற்கு மலை என்று பொருளாகும். போனீசியா நாட்டில் இருந்த இந்த நகரத்தை பண்டைய கிரேக்கர்கள் பைப்லோஸ் (*Býblos*) என்றும், உரோமானியர்கள் பைப்லஸ் (**Byblus**) என்றும் பெயரிட்டனர். பண்டைய எகிப்து நாட்டிலிருந்து பாபிரஸ் எனும் காகிதத்தை இறக்குமதி செய்யும் துறைமுக நகராக பைப்லோஸ் விளங்கியது. ஆங்கில மொழியில் *Bible* எனும் சொல்லின் வேர்ச்சொலான பைப்லோஸ் இப்பண்டைய நகரத்தின் கிரேக்கப் பெயரான பைப்லோஸ் எனும் பெயரிலிருந்து தோன்றியதாக கருதப்படுகிறது.
# பைப்லோஸ்

## வரலாறு

பைப்லோஸ் நகரம் லெபனான் நாட்டின் தலைநகரான பெய்ரூத்திற்கு வடக்கே 42 கி.மீ. தொலைவில் நடுநிலக் கடற்கரையில் அமைந்துள்ளது. உலகில் மக்கள் தொடர்ந்து வாழும் பண்டைய நகரங்களில் ஒன்றாக பைப்லோஸ் நகரம் விளங்குகிறது. இந்நகரம் தொல்லியல் மேடுகளுக்கு புகழ்பெற்றது. மட்பாண்டத்திற்கு முந்தைய புதிய கற்காலம் (ஆ) ( கிமு 8,800 முதல் கிமு 6,500 வரை) காலத்தில் பைப்லோஸ் பகுதியில் மக்கள் குடியேறத் துவங்கினர். புதிய கற்காலத்திய கட்டிட அமைப்புகள் பைப்லோஸ் தொல்லியல் அகழ்வாய்வுகளில் கண்டெடுக்கப்பட்டுள்ளது.
கிமு 3000 ஆண்டில் பைப்லோஸ் நகரமாக மாறியது.
# பைப்லோஸ்

## வரலாறு

### புதிய கற்காலம் மற்றும் செப்புக் காலம்

1962-இல் பைப்லோஸ் நகரத்தின் தொல்லியல் அகழாய்வுகளில் கிடைத்த புதிய கற்காலம் மற்றும் செப்புக் காலத்திய தீக்கல் கருவிகளை ஜாக்குயுஸ் கவின் வெளியிட்டார். பைப்லோஸ் தொல்லியல் மேடுகளில் கண்டெடுத்த துவக்க கால மட்பாண்டங்களை ஈ. எஸ். பாய்ங்டன் 1960 காட்சிப்படுத்தினார்.
# பைப்லோஸ்

## வரலாறு

### பண்டைய எகிப்திய ஆட்சியில்

எகிப்தின் பழைய இராச்சிய (கிமு 2686 - 2181) ஆட்சியின் போது பைப்லோஸ் நகரம் எகிப்தின் காலனிப் பகுதியாக விளங்கியது. எகிப்தின் புதிய இராச்சியத்தின் (கிமு 1550 – 1077) 13-வது வம்ச மன்னரும், பைப்லோஸ் ஆட்சியாளரும் நெருங்கிய தொடர்புடன் இருந்தனர்.  
கிமு 1350-இல் பைப்லோஸ் இராச்சிய மன்னர், எகிப்திய மன்னர்களுக்கு களிமண் பலகையில் ஆப்பெழுத்து முறையில் அக்காதிய மொழியில் எழுதப்பட்ட 60 அமர்னா களிமண் பலகை கடிதங்கள் கண்டெடுக்கப்பட்டுள்ளது.  
கிமு 11-ஆம் நூற்றாண்டில் புது எகிப்து இராச்சியம் வீழ்ச்சியடைந்து கொண்டிருந்த போது, பைப்லோஸ் நகரம் சுதந்திரமாக செயல்பட்டது.
பண்டைய எகிப்தின் 22 மற்றும் 23-ஆம் வம்ச ஆட்சியின் போது, எகிப்திய மன்னர்கள் பைப்லோஸ் நகரத்திற்கு பதிலாக சிதோன் மற்றும் டயர் நகரங்களுக்கு ஆதரவு கொடுத்தனர்.  
பைப்லோஸ் அகழாய்வில் கிமு 1200 - 1000 காலத்திய பொனீசிய மொழியில் எழுதப்பட்ட ஐந்து அரச குடும்பம் குறித்தான கல்வெட்டுகள் கிடைத்துள்ளது.
# பைப்லோஸ்

## வரலாறு

### பண்டைய வரலாறு

புது அசிரியப் பேரரசு ஆட்சிக் காலத்தில் (கிமு 911 – கிமு 609), பைப்லோஸ் நகர இராச்சிய மன்னர்கள், அசிரிய மன்னர்களுக்கு திறை செலுத்தினர். அகாமனிசியப் பேரரசு ஆட்சிக் காலத்தில் (கிமு 538 –332), பைப்லோஸ் ஒரு சிற்றரசாக விளங்கியது.
ஹெலனியக் காலத்தில் கிரேக்கப் படைத்தலைவர் ஆண்டிகோணஸ் ஆட்சியின் கீழும், பின்னர் எகிப்தின் தாலமைக் பேரரசு (கி மு 305–கி மு 30) கீழும் பைப்லோஸ் நகரம் இருந்தது.  
பண்டைய உரோமைப் பேரரசு காலத்தில், பைப்லோஸ் நகரத்தில் ரெசெப் கோயில் விரிவாக மீண்டும் கட்டப்பட்டது. கிமு 30 முதல் பைப்லோஸ் நகரம் உரோமைப் பேரரசு ஆட்சியின் கீழ் சென்றது. பைப்லோஸ் நகரம் சில ஆண்டுகள் சாசானியப் பேரரசு ஆட்சியின் கீழ் இருந்தது. கிபி நான்காம் நூற்றாண்டில் பைசாந்தியப் பேரரசு (கிபி 330–1453) ஆட்சிக் காலத்தில் பைப்லோஸ் நகரத்தில் கிறித்துவம் பரவியது. 636-இல் இசுலாமிய படையெடுப்புகளின் விளைவாக பைப்லோஸ் நகரம் ராசிதீன் கலீபாக்கள் கீழ் சென்றது.
# பைப்லோஸ்

## வரலாறு

### சிலுவைப் போர்கள், மம்லுக் சுல்தானகம், உதுமானியப் பேரரசு காலம்

1187-இல் அய்யூப்பிய வம்ச மன்னர் சலாகுத்தீன் பைப்லோஸ் நகரத்தை மீண்டும் கைப்பற்றினார். சிலுவைப் போரின் போது கிபி 12 மற்றும் 13-ஆம் நூற்றாண்டுகளில் ஐரோப்பிய கிறித்துவ மன்னர்கள் ஆட்சி செய்த திரிபோலி கவுண்டியின் கீழ் பைப்லோஸ் நகரம் இருந்தது. எகிப்தின் மம்லுக் சுல்தானகத்தின் கீழ் சில ஆண்டுகள் பைப்லோஸ் நகரம் இருந்தது. பின்னர் 1516 முதல் 1918 முடிய பைப்லோஸ் நகரம் துருக்கி இசுலாமிய உதுமானியப் பேரரசின் கீழ் இருந்தது.
# பைப்லோஸ்

## வரலாறு

### சமகால வரலாறு

லெபனான் நாடு விடுதலை அடையும் வரை 1920 முதல் 1943 முடிய பைப்லோஸ் நகரம் உள்ளிட்ட லெபனான் நாட்டுப் பகுதிகள் பிரான்சு காலனியாதிக்கத்தின் கீழ் இருந்தது.
# பைப்லோஸ்

## மக்கள் தொகை பரம்பல்

பைப்லோஸ் நகர மக்கள் தொகையில் பெரும்பான்மையினர் மொரானைட்டு கிறித்துவர்கள் ஆவார். ஆர்மீனிய கிறித்தவர்கள், கிரேக்க திருச்சபை கிறித்தவர்கள், சியா முஸ்லீம்கள் சிறுபான்மையினத்தவர்களாக உள்ளனர். லெபனான் நாடாளுமன்றத்திற்கான மூன்று உறுப்பினர்களில் இரண்டு மரோனைட்டு கிறித்தவர்களுக்கும், ஒரு சியா இசுலாமியர்க்கு ஒதுக்கப்பட்டுள்ளது.
# பைப்லோஸ்

## சுற்றுலா

லெபனான் நாட்டின் பைப்லோஸ் நகரக் கடற்கரை சிறந்த சுற்றுலாத் மையமாக உள்ளது. பைப்லோஸ் நகரத்தின் பண்டைய கோட்டை, பைப்லோஸ் துறைமுகம், போனீசியா, கிரேக்க மற்றும் உரோமைப் பேரரசுகளின் கட்டிடங்களின் இடிபாடுகள் சுற்றாலாவாசிகள் காணத்தக்கவையாகும்.
# பைப்லோஸ்

## இதனையும் காண்க

- தயர் நகரம், லெபனான்
- சிதோன்
- பெய்ரூத்  
=
# முகமது வசீம்

**முகம்மது வசீம்** (*Muhammad Waseem*) என்பவர் 1987 ஆகஸ்ட் 29 அன்று பிறந்த ஓர் பாக்கித்தானின் தொழில்முறை குத்துச்சண்டை வீரர் ஆவார். குத்துச்சண்டையில் இவர் விரைவாக சண்டையிடும் பாணியால் அறியப்பட்டார். இவருக்கு "பால்கான்" எனும் புனைப் பெயரும் உண்டு.
# முகமது வசீம்

## ஆரம்பகால வாழ்க்கை

முகம்மது வசீம் 1987 ஆகஸ்ட் 29 அன்று பாக்கித்தானின் பலுசிஸ்தானில் உள்ள குவெட்டா நகரில் பிறந்தார். இவரின் தந்தை அங்கே ஓர் அரசு ஊழியராக இருந்தார். இவரின் தாயும் பாக்கித்தானைச் சேர்ந்தவர்.
# முகமது வசீம்

## தனிப்பட்ட வாழ்க்கை

2012 ஆம் ஆண்டில், முகமது வசீம் சர்வதேச குத்துச்சண்டை சங்கத்தில் தொழில்முறை வீரராக தேர்வு செய்யப்பட்டார். இருப்பினும் இவரது பங்கேற்பு உறுதிப்படுத்தப்படவில்லை, அதற்கு இவர் இவ்வாறு கூறினார்;  
“. . . என்ன தவறு செய்தேன் என்று எனக்குத் தெரியவில்லை. குத்துச் சண்டை கூட்டமைப்பு இந்த விஷயத்தை கையாண்டது. ஆனால் எந்த முடிவும் அவர்களிடமிருந்து வெளிவரவில்லை. இது உண்மையிலேயே எனக்கு ஏமாற்றமளிக்கிறது. நான் உலகின் சிறந்த குத்துச்சண்டை வீரராக விரும்பினேன். ஆனால் என் கனவு சிதைந்தது. . .” முகமது வசீம் கடந்த ஆண்டு தனது ஐபிஎஃப் பட்டத்தினை வஞ்சித்துப் பெற்றார். தற்போது அவர் சமீபத்தில் எம்டிகே குளோபல் என்ற நிறுவனத்துடன் ஒரு ஒப்பந்தத்தில் கையெழுத்திட்டுள்ளார். அந்த நிறுவனத்திற்காக தற்போது இவர் குத்துச் சண்டை போட்டிகளில் பங்கேற்று வருகிறார்.
# முகமது வசீம்

## தொழில்முறை விளையாட்டு

### 2010 காமன்வெல்த் விளையாட்டு

இந்தியாவின் புதுதில்லியில் 2010 ஆம் ஆண்டு நடைபெற்ற காமன்வெல்த் போட்டிகளில் பாக்கித்தானைப் பிரதிநிதித்துவப்படுத்திய அவர் குத்துச்சண்டை போட்டியில் வெண்கலத்தையும் வென்றுள்ளார்.
# முகமது வசீம்

## தொழில்முறை விளையாட்டு

### 2009 கிங்ஸ் கோப்பை

2009 ஆம் ஆண்டு தாய்லாந்தின் பேங்காக்கில் உள்ள கிங்ஸ் கோப்பையில் முகம்மது வசீம் பலூச்சுக்கு வெண்கலப் பதக்கம் வழங்கப்பட்டது. காலிறுதி ஆட்டத்தில் சிங்கப்பூரின் சலே முகமதுவை 26–6 என்ற கணக்கில் தோற்கடித்தார்.
# முகமது வசீம்

## தொழில்முறை விளையாட்டு

### 2010 ஆசிய விளையாட்டு

2010 ஆசிய விளையாட்டுப் போட்டிகளில் ஈரானின் மசூத் ரிகியை 32 வது சுற்றில் தோற்கடித்தார்.
# முகமது வசீம்

## தொழில்முறை விளையாட்டு

### 2010 உலக கம்பாட் விளையாட்டு

2010 இல் சீனாவில் நடைபெற்ற உலக காம்பாட் விளையாட்டின் இறுதிப் போட்டியில் டொமினிக்கன் குடியரசின் டகோபெர்டோ அகுவெரோவை தோற்கடித்து தங்கப்பதக்கம் வென்றார்.
# முகமது வசீம்

## தொழில்முறை விளையாட்டு

### 2010 அக்மத் கோமர்ட் குத்துச்சண்டை போட்டி

2010 இல் துருக்கியின் இசுதான்புல்லில் நடைபெற்ற 4 வது சர்வதேச அக்மத் கோமர்ட் குத்துச்சண்டை போட்டியில் வெண்கலப் பதக்கம் வென்றார் வசீம். காலிறுதியில், பலோச் தனது துருக்கிய வீரரான காக்டாஸ் யிகில்மாஸை 14–1 என்ற கணக்கில் வென்றார். ஆனால் அரையிறுதியில் வசீம் உக்ரேனிய குத்துச்சண்டை வீரர் ஒலெக்ஸாண்டர் கிரிஷ்சுக் என்பவரால் 8–2 என்ற கணக்கில் தோற்கடிக்கப்பட்டதால் வெண்கலப் பதக்கத்தெயே வெல்ல முடிந்தது.
# முகமது வசீம்

## தொழில்முறை விளையாட்டு

### 2010 தெற்காசிய விளையாட்டு

முகம்மது வசீம் பலூச் 2010 ஆம் ஆண்டு வங்காளதேசத்தின் டாக்காவில் நடைபெற்ற 11 வது தெற்காசிய விளையாட்டுப் போட்டிகளில் வெள்ளிப் பதக்கம் பெற்றார். இறுதிப் போட்டியில் 51 கிலோ எடைப் பிரிவில், சூரஞ்சோய் சிங் என்ற இந்திய வீரரால் தோற்கடிக்கப்பட்டார். முன்னதாக அரையிறுதியில், பூட்டானின் வீரரான கின்லிக்கு எதிரான போட்டியை முகம்மது வசீம் 12–5 என்ற கணக்கில் வென்றார்.
# முகமது வசீம்

## தொழில்முறை விளையாட்டு

### 2011 அதிபர் கோப்பை

2011 இல்இந்தோனேசியாவின் ஜகார்த்தாவில் நடைபெற்ற 21 வது அதிபர் கோப்பையில் முகம்மது வசீம் பலூச் வெண்கலப் பதக்கம் பெற்றார். இவர் காலிறுதிக்கு முந்தையப் போட்டியில் ஈரானின் ரெசா கோர்ஸ்போரியை 22: 6 என்ற கணக்கில் தோற்கடித்தார். காலிறுதியில் இவர் சிங்கப்பூரின் முகமது கனூரி கமீத்தை 16: 6 என்ற கணக்கில் தோற்கடித்தார். அரையிறுதியில், யப்பானின் கட்சுவாக்கி சூசாவால் 25:19 என்ற கணக்கில் தோற்கடிக்கப்பட்டார்.
# முகமது வசீம்

## தொழில்முறை விளையாட்டு

### 2011 சாகீத் பெனாசிர் பூட்டோ சர்வதேச குத்துச்சண்டை போட்டி

2011 இல் இஸ்லாமாபாத்தில் நடந்த 2 வது சாகீத் பெனாசிர் பூட்டோ சர்வதேச குத்துச்சண்டை போட்டியில் முகம்மது வசீம் பலூச் தங்கப்பதக்கம் பெற்றார், மேலும் போட்டியின் சிறந்த குத்துச்சண்டை வீரராகவும் அறிவிக்கப்பட்டார். இறுதிப் போட்டியில் வசீம் தனது கென்ய போட்டியாளரான பென்சன் கிச்சாருவை 26–9 என்ற கணக்கில் தோற்கடித்தார்.
# முகமது வசீம்

## தொழில்முறை விளையாட்டு

### 2014 காமன்வெல்த் விளையாட்டு

இசுக்கொட்லாந்தின் கிளாஸ்கோவில் 2014 பொதுநலவாய விளையாட்டுப் போட்டிகளில் முகமது வசீம் பாக்கித்தானைப் பிரதிநிதித்துவப்படுத்தினார். வசீம் ஃப்ளைவெயிட் பிரிவுக்கான இறுதிப் போட்டிக்கு தகுதி பெற்ற பாக்கித்தானின் குத்துச்சண்டை அணியின் ஒரே வீரர் ஆனார். ஆஸ்திரேலியாவைச் சேர்ந்த மோலோனியுடன் நெருங்கிய போட்டிக்கு பின்னர் அவர் வெள்ளிப் பதக்கம் வென்றார்.
# முகமது வசீம்

## தொழில்முறை விளையாட்டு

### 2014 ஆசிய விளையாட்டு

2014 ஆசிய விளையாட்டுப் போட்டிகளில் வசீம் வெண்கலப் பதக்கம் வென்றார்.
# முகமது வசீம்

## தொழில்முறை குத்துச்சண்டை சிறப்பம்சங்கள்

முகமது வசீம் பல தேசிய போட்டிகளில் வென்றுள்ளார். குறிப்பாக 7 ஆண்டுகளுக்கும் மேலாக பாக்கித்தான் குத்துச்சண்டையில் தோல்வியே காணாத வீரர் எனும் வரலாற்றை உருவாக்கினார். முகமது வசீம் 2010 முதல் 2015 வரை பாகித்தானை பிரதிநிதித்துவப்படுத்த உலகக் குத்துச்சண்டைத் தொடருக்கு பரிந்துரைக்கப்பட்டார். ஆனால் ஒவ்வொரு முறையும் பாக்கித்தான் குத்துச்சண்டை அமைப்பு மறுத்துவிட்டது.
# ஐடார் மாகாணம்

**ஐடார் மாகாணம்** (*Iğdır Province* , ) என்பது துருக்கி நாட்டின் ஒரு மாகாணம் ஆகும். இந்த மாகாணமானது கிழக்கு துருக்கியில் அமைந்து உள்ளது. இந்த மாகாணமானது துருக்கியியன் சர்வ தேச எல்லையை ஒட்டி உள்ளது. இதன் எல்லையில் ஆர்மீனியா நாடு, அசர்பைஜான் ( நக்சிவன் தன்னாட்சி குடியரசு பகுதி ) நாடு மற்றும் ஈரான் நாடு ஆகியவற்றை சர்வதேச எல்லைகளாக உள்ளன. மேலும் துருக்கி நாட்டினுள் இதன் எல்லை மாகாணங்களாக வடமேற்கில் கார்ஸ் மாகாணமும், மேற்கு மற்றும் தெற்கே ஆரே மாகாணமும் போன்றவை எல்லைகளாக உள்ளன. இந்த மாகாணமானது 3,587 கி.மீ <sup>2</sup> பரப்பளவைக் கொண்டுள்ளது. இதன் மக்கள் தொகை 184,418 ( 2010 மதிப்பீடு ) ஆகும். மக்கள் தொகையானது 2000 இல் 168,634 ஆக இருந்தது ( 1990 ல் 142,601 ஆக இருந்தது ). இது முன்னர் கார்ஸ் மாகாணத்தின் ஒரு பகுதியாக இருந்தது. பின்னர் அந்த மாகாணத்தின் தென்கிழக்கு பகுதியை பிரித்து இந்த மாகாணமானது 1993 இல் உருவாக்கப்பட்டது.  
ஆர்மேனிய மேட்டுநிலங்களின் மிக உயர்ந்த மலையான, அரராத் மலை ( அரே டாஸ் ) தற்போதய துருக்கியின் ஐடார் மாகாணத்தில் உள்ளது, ஆனால் பெரும்பாலான நிலப்பகுதிகள் மலையின் கீழே பரந்த சமவெளியாக உள்ளது. துருக்கியின் இந்த பகுதியின் காலநிலை மிகவும் வெப்பம் மிகுந்தது ஆகும். ஐடர் மாகாணத்தில் பருத்தி விளைச்சல் உள்ளது . ஆர்மீனியாவுடனான மூடிய எல்லைப் பகுதியியானது அராஸ் நதியைப் ஒட்டி உள்ளது.  
மாகாண தலைநகராக ஐடார் நகரம் உள்ளது. மாகாணத்தின் பெரும்பான்மையான மக்களாக குர்து மக்கள், உள்ளனர் சிறுபான்மையினராக அசர்பைஜானிய மக்கள் உள்ளனர்.
# ஐடார் மாகாணம்

## மாவட்டங்கள்

ஐடார் மாகாணம் 4 மாவட்டங்களாக பிரிக்கப்பட்டுள்ளது.
# ஐடார் மாகாணம்

## மக்கள் வகைப்பாடு

1886 மக்கள் தொகை கணக்கெடுப்பின்படி, ஐடார் மாகாணத்தில் (துஸ்லூகா மற்றும் கரகோயுன்லு சேர்க்கப்படவில்லை) 30,647 பேர் இருந்தனர். அவர்களில் 49.6% ஆர்மீனியர்கள், அவர்களில் 38.7% அஜர்பைஜானியர்கள் மற்றும் அவர்களில் 11.7% குர்துகள் என்று இருந்தனர். கரகோயுன்லுவில் ( டாஷ்புருன் ) 20,520 பேர் வாழ்ந்தனர்.  இவர்களில் 11.0% ஆர்மீனியர்கள், 63.5% பேர் அஜர்பைஜானியர்கள், 25.4% பேர் குர்துகள் ஆவர். துஸ்லூகா (குல்ப்) இல் 19,899 பேர் வாழ்ந்தனர். அவர்களில் 23.3% ஆர்மீனியர்கள், 47.5% பேர் அஜர்பைஜானியர்கள், 29.3% பேர் குர்துகள் ஆவர்.  
தற்போதைய ஐடார் மாகாணமானது அசர்பைஜானிய மக்கள் மற்றும் குர்து மக்கள் ஆகியோரைக் கொண்ட கலப்பு மக்கள்தொகையைக் கொண்டுள்ளது. இந்த இரு இனத்தவரும் மக்கள்தொகையில் ஏறக்குறைய பாதி பேராக உள்ளனர். முந்தைய இனத்தவர்கள் முதன்மையாக மாகாணத்தின் வடக்கு மற்றும் கிழக்கில் வசிக்கின்றனர், பிந்தையவர்கள் மாகாணத்தின் தெற்கு மற்றும் மேற்கில் வசிக்கின்றனர். அரசியல் அறிஞர் நிக்கோல் வாட்ஸ் கூறுகையில், மாகாணத்தின் பெரும்பான்மையான மக்கள் குர்து மக்கள் (2010 நிலவரப்படி ) ஆவர்.  
குர்துகள் ஷாஃபி பள்ளியைச் சேர்ந்த சுன்னி இசுலாமியர் முஸ்லிம்கள், அஜர்பைஜானியர்கள் இத்னாஷாரியா பள்ளியைச் சேர்ந்த சியா இசுலாமியர் முஸ்லிம்கள் ஆவர். ஐடார் மாகாணத்தில் கிராமப்புறங்களில் வாழும் மக்கள் தொகையானது, அதன் அண்டை மாகாணங்களை விட அதிக மக்கள் தொகை அடர்த்தி ( 30 மக்கள் / கி.மீ. <sup>2</sup> ) கொண்டதாக உள்ளது.
# மங்கோலிய-மஞ்சூரிய புல்வெளி

**மங்கோலியன்-மஞ்சுரியன் புல்வெளி** சூழ்நிலைமண்டலமானது, **மங்கோலியன்-மஞ்சுரியன் ஸ்டெப்பி புல்வெளி** எனவும் அழைக்கப்படுகிறது. இந்த மித வெப்பமண்டலப் புல்வெளி உயிர்க்கோளம் மங்கோலியா, சீன தன்னாட்சிப் பிராந்தியத்தில் உள்ள உள் மங்கோலியா மற்றும் வடகிழக்கு சீனா ஆகியவற்றின் பகுதிகளில் காணப்படுகிறது.
# மங்கோலிய-மஞ்சூரிய புல்வெளி

## அமைப்பு

மங்கோலியன்-மஞ்சூரியன் புல்வெளியனது, 887300 சதுர கிலோமீட்டர் ( சதுர மைல்கள்) அளவிற்குப் பரவியுள்ளது. மிதவெப்பமண்டலப் புல்வெளிகள், சவன்னாக்கள் மற்றும் புதர்நிலங்கள் அடங்கிய உயிர்க்கோளமானது கோபி பாலைவனத்தைச் சுற்றி ஒரு பெரிய பிறை போன்ற அமைப்பை உருவாக்குகின்றன. மத்திய மற்றும் கிழக்கு மங்கோலியா முழுவதும் உள் மங்கோலியா<nowiki/>வின் கிழக்குப் பகுதி, மத்திய மஞ்சூரியாவின் கிழக்குப் பகுதி வரை பரவியுள்ளது. பின்னர் வட சீனச் சமவெளியின் தென்மேற்கு திசையில் குறுக்காக, வடகிழக்கு மற்றும் வடக்கே, செலெஞ்ச் -ஓர்கான் மற்றும் டெளரியன் வனப்பகுதி புல்வெளியனாது சைபீரியாவின் காடுகளுக்கு இடையில் ஒரு இடைநிலை மண்டலத்தை உருவாக்குகின்றன. கிழக்கு மற்றும் தென்கிழக்கில், மஞ்சூரிய கலப்பினக் காடுகள், வடகிழக்கு சீனச் சமவெளி இலையுதிர் காடுகள், மற்றும் மத்திய சீன பீடபூமி கலப்பு காடுகள் உள்ளிட்ட மிதவெப்ப மண்டல அகன்ற இலைக் காடுகள் மற்றும் கலப்பு காடுகளாக புல்வெளிகள் மாறுகின்றன. தென்மேற்கில், புல்வெளிகள் மஞ்சள் நதி வரை நீண்டுள்ளன, அதன் குறுக்கே ஆர்டோஸ் பீடபூமி புல்வெளி உள்ளது . இது மேற்கில் உள்ள அல்டாய் மலைகள் மற்றும் கிழக்கில் கிரேட்டர் கிங்கன் பகுதிக்கு இடையில் உள்ளது.
# மங்கோலிய-மஞ்சூரிய புல்வெளி

## காலநிலை

வெப்பமான கோடை மற்றும் குளிர்காலத்துடன் காலநிலை மிதமானதாக இருக்கும். ஒப்பீட்டளவில் வறண்ட நிலையில் இருப்பதால், குறைவான மழை மற்றும் நிலப்பரப்பால் சூழப்பட்ட தன்மை ஆகியவற்றின்காரணமாக தேர்ந்தெடுக்கப்பட்ட விலங்குகள் மட்டுமே இங்கு வாழ முடியும்.
# மங்கோலிய-மஞ்சூரிய புல்வெளி

## தாவரங்கள்

இந்த நிலப்பகுதியில் நடுத்தர உயரம் முதல் மிக அதிக உயரம் வரையிலான புல் வகைகளைக் (இறகு புல், ஸ்டிபா பைகலென்சிஸ், செம்மறி ஆடுகளுக்கான புல் அனூரோலெபிடியம் சினென்ஸ்) கொண்டுள்ளது. கோபி பாலைவனத்தைச் சூழ்ந்த பகுதிகளில் வறட்சியைத் தாங்கக் கூடிய புல் வகைகள் காணப்படுகின்றன.  
இந்தப் புல்வெளியின் தென்மேற்கு சரிவுகளில் கிரேட்டர் கிங்கான் தொடரானது அகனற இலைக்காடுகளை (மங்கோலிய ஓக், வில்லோ, சைபீரிய சில்வர் பிர்ச் போன்ற தாவரங்கள் காணப்படுகின்றன.
# மங்கோலிய-மஞ்சூரிய புல்வெளி

## சுற்றுச்சூழல் பிரச்சனைகள்

குளிர்காலத்தில் புல்வெளியானது வறண்டு, மிகவும் எரியக்கூடியதாக மாறி, காட்டுத்தீ மிகவும் பொதுவானதாகிறது. புல் நெருப்பிலிருந்து விரைவாக மீண்டு விடுகிறது - இருப்பினும், மரங்கள் அவ்வாறு மீள்வதில்லை. இப்பகுதியில் மரங்கள் இல்லாததற்கான காரணத்தை இது ஓரளவு விளக்குகிறது. புல்வெளிகளில் பருவகால வறட்சிகளும் உள்ளன, பொதுவாக கோடையில் இது நிகழ்கிறது.
# மங்கோலிய-மஞ்சூரிய புல்வெளி

## கலாச்சாரம்

புல்வெளியில் பெரும்பான்மையான மக்கள் மங்கோலியர்கள் என்று அழைக்கப்படும் நாடோடிகள் ஆவர். மங்கோலியன் புல்வெளியில் உள்ள குடும்பங்கள் ஒரு பெரிய அதே நேரத்தில் அடக்கமான கூடாரமான "ஜெர்ஸ்" வகைக் கூடாரங்களில் வாழ்கின்றன. மங்கோலியர்கள் குதிரை சவாரி செய்வதில் வல்லவர்களாகவும் உள்ளனர். எனவே, பல குடும்பங்கள் புல்வெளியில் சுற்றித் திரியும் பல குதிரைகளை வைத்திருக்கின்றனர். புல்வெளியில் உள்ளவர்கள் அங்குள்ள விலங்குகளை தங்கள் உணவு மற்றும் பானங்களுக்காக பயன்படுத்துகிறார்கள். பலவிதமான பாரம்பரிய மங்கோலிய பாடல்களுடன் அவர்கள் மிக முக்கியமான இசை கலாச்சாரத்தையும் கொண்டுள்ளனர்.
# மங்கோலிய-மஞ்சூரிய புல்வெளி

## பாதுகாப்பு மற்றும் அச்சுறுத்தல்கள்

மங்கோலியன்-மஞ்சூரியன் புல்வெளி மனிதர்களின் வாழ்விட விரிவாக்கத்தின் காரணமான அச்சுறுத்தலை எதிர்கொள்கிறது. இருப்பினும் அதன் கிழக்குப் பகுதியின் பெரும்பகுதி, மேற்கு ஆசியா அல்லது வட அமெரிக்காவில் காணப்பட்ட இதே போன்ற புல்வெளிகளைப் போல விவசாயத்தால் மாற்றப்படவில்லை.
# மும்முறை

**மும்முறை** (*hat-trick*) என்பது ஒரு விளையாட்டில் மூன்று முறை படைத்த சாதனையையோ மூன்றாம் எண்ணை அடிப்படையாகக் கொண்ட சாதனையையோ குறிக்கும்.
# மும்முறை

## தோற்றம்

இந்த சொல் முதன்முதலில் 1858இல் துடுப்பாட்ட விளையாட்டில் தோன்றியது. எச்.எச். ஸ்டீபன்சன் என்ற வீரர் தொடர்ச்சியாக மூன்று வீச்சுகளில் மூன்று மட்டையாளர்களை வீழ்த்தினார். ரசிகர்கள் ஸ்டீபன்சனுக்காக சேர்த்து வைத்திருந்த பணத்தில் வாங்கிய தொப்பியை அவருக்கு வழங்கினர். இந்த சொல் 1865இல் முதல முறையாக அச்சில் பயன்படுத்தப்பட்டது. பிறகு காலப்போக்கில் ஹாக்கி, கால்பந்து கூட்டமைப்பு , நீர்ப் பந்தாட்டம் மற்றும் எறிபந்தாட்டம் உள்ளிட்ட பல விளையாட்டுகளால் ஏற்றுக்கொள்ளப்பட்டது.
# மும்முறை

## கால்பந்து கூட்டமைப்பு

ஒரு வீரர் மூன்று இலக்குகளை (தொடர்ச்சியாக இருக்க வேண்டிய அவசியமில்லை) அடிக்கும்போது, கால்பந்து கூட்டமைப்பில் மும்முறை நிகழ்கிறது. இரண்டு இலக்குகளை அடித்தால் அது இருமுறையாக அமைகிறது. மற்ற அதிகாரப்பூர்வப் பதிவு வைத்தல் விதிகளுடன் பொதுவாக இருப்பதற்காக பெனால்டி-கிக் இலக்குகள் கணக்கிடப்படுகின்றன. ஆனால் சமன்நீக்கி மோதலில் உள்ள இலக்குகள் அந்த எண்ணிக்கையிலிருந்து விலக்கப்படுகின்றன. நாக் அவுட் கோப்பை போட்டியில் வழங்கப்படும் கூடுதல் நேரத்திலும் ஒரு வீரரின் மும்முறை கணக்கிடப்படலாம். விரைவாக மும்முறை அடிக்கப்பட்ட நேரம் 70 வினாடிகள் என்று பதிவாகியுள்ளது, இது 2013இல் ஞாயிறு லீக் ஆட்டத்தில் அலெக்ஸ் டோர் படைத்த சாதனையாகும். இதற்கு முந்தைய 90 விநாடிகள் சாதனையை 28 நவம்பர் 1964 இல் ரோஸ் கவுண்டிக்காக விளையாடிய டாமி ரோஸ் நாயர்ன் கவுண்டிக்கு எதிராக நிகழ்தினார்.
# மோனோகால்சியம் பாசுபேட்டு

**மோனோகால்சியம் பாசுபேட்டு** (Monocalcium phosphate) என்பது Ca(H<sub>2</sub>PO<sub>4</sub>)<sub>2</sub> (நீரற்ற மோனோகால்சியம் பாசுபேட்டுக்கு "AMCP" அல்லது "CMP-A" என்றழைக்கப்படுகிறது) மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இது பொதுவாக மோனோஐதரேட்டாகவே ("MCP" அல்லது "MCP-M"), Ca (H<sub>2</sub>PO<sub>4</sub>)<sub>2</sub>·H<sub>2</sub>O காணப்படுகிறது. இரண்டு உப்புகளும் நிறமற்ற திடப்பொருள்கள் ஆகும். இவை முக்கியமாக **சூப்பர் பாஸ்பேட்** உரங்களாகப் பயன்படுத்தப்படுகின்றன, மேலும் அவை பிரபலமான உணவுப் பொருள்களை புளிக்கச் செய்யும் காரணிகளாகவும் இருக்கின்றன.
# மோனோகால்சியம் பாசுபேட்டு

## தயாரிப்பு

கால்சியம் ஐதராக்சைடை பாஸ்போரிக் அமிலத்துடன் வினைப்படுத்துவதன் மூலம் அடுமனைத் தொழிலிற்குத் தேவையான ஒப்பீட்டளவில் அதிக தூய்மையான விளைபொருள் தயாரிக்கப்படுகிறது:  
: Ca (OH) <sub>2</sub> + 2 H<sub>3</sub> PO<sub>4</sub> → Ca(H<sub>2</sub> PO<sub>4</sub>)<sub>2</sub> + 2 HO.  
Ca(H<sub>2</sub>PO<sub>4</sub>)<sub>2</sub> இன் மாதிரிகள் டைகால்சியம் பாசுபேட்டாக மாறுவதற்கு விழைகின்றன :  
: Ca (H <sub>2</sub> PO <sub>4</sub> ) <sub>2</sub> → Ca (HPO <sub>4</sub> ) + H <sub>3</sub> PO <sub>4</sub>
# மோனோகால்சியம் பாசுபேட்டு

## பயன்பாடுகள்

### உரங்களில் பயன்பாடு

சூப்பர் பாஸ்பேட் உரங்களானவை அமிலங்களுடன் பாசுபேட்டு பாறைகளை வினைப்படுத்துவதன் மூலம் தயாரிக்கப்படுகின்றன. பாஸ்போரிக் அமிலத்தைப் பயன்படுத்தி, ஃப்ளோராபடைட் Ca (H<sub>2</sub>PO<sub>4</sub>)<sub>2</sub> ஆக மாற்றப்படுகிறது:  
: Ca <sub>5</sub> (PO <sub>4</sub> ) <sub>3</sub> F + 7 H <sub>3</sub> PO <sub>4</sub> → 5 Ca (H <sub>2</sub> PO <sub>4</sub> ) <sub>2</sub> + HF  
இந்த திண்மப்பொருளானது மும்மை சூப்பர் பாஸ்பேட் என்று அழைக்கப்படுகிறது. உரங்களாகப் பயன்படுத்த ஆண்டுதோறும் பல மில்லியன் டன்கள் உற்பத்தி செய்யப்படுகின்றன. மீதமுள்ள ஐதரோபுளோரைடு பொதுவாக சிலிகேட் தாதுக்களுடன் ஒன்றிணைந்த பாஸ்பேட் தாதுக்களுடன் வினைபுரிந்துஎக்சாஃப்ளூரோசிலிசிக் அமிலத்தை (H<sub>2</sub>SiF<sub>6</sub> ) உருவாக்குகிறது. எக்ஸாஃப்ளூரோசிலிசிக் அமிலத்தின் பெரும்பகுதி அலுமினியத்தைப் பிரித்தெடுக்கும் செயல்முறைக்காக அலுமினிய ஃவுளூரைடு மற்றும் கிரையோலைட்டாக மாற்றப்படுகிறது.
# மோனோகால்சியம் பாசுபேட்டு

## பயன்பாடுகள்

### புளிப்பு முகவராக பயன்பாடு

கால்சியம் டைஹைட்ரஜன் பாசுபேட்டு உணவுத் தொழிலில் ஒரு புளிப்பு முகவராக பயன்படுத்தப்படுகிறது, அதாவது அடுமனையில் சுட்ட பொருட்கள் உப்புவதற்கு காரணமாகிறது. அமிலத்தன்மை வாய்ந்ததாக இருப்பதால், ஒரு ஆல்காலி மூலப்பொருள், பொதுவாக சோடியம் பைகார்பனேட் (பேக்கிங் சோடா) அல்லது பொட்டாசியம் பைகார்பனேட் ஆகியவற்றுடன் இணைந்தால், அது கார்பன் டை ஆக்சைடு மற்றும் ஒரு உப்பை உற்பத்தி செய்கிறது . கார்பன் டை ஆக்சைடு வாயுவின் வெளிப்புற அழுத்தம் உயரும் விளைவை ஏற்படுத்துகிறது. ஒரு ஆயத்த ரொட்டி மாவில் இணைக்கும்போது, அமிலம் மற்றும் கார பொருட்கள் சரியான விகிதாச்சாரத்தில் சேர்க்கப்படுகின்றன, அவை ஒனறுக்கொன்று சரியாக நடுநிலைப்படுத்திக்கொணடு விளைபொருளின் ஒட்டுமொத்த pH ஐ கணிசமாக பாதிக்காது உள்ளது. நீரற்ற மோனோ கால்சியம் பாசுபேட்டு மற்றும் மோனோகால்சியம் பாசுபேட்டு ஆகியவை வேகமாக செயல்படுகின்றன, பெரும்பாலான கார்பன் டை ஆக்சைடை மாவுடன் கலந்த சில நிமிடங்களில் வெளியிடுகின்றன. இது கற்காரை வட்டு (அப்பம் போன்ற ஒரு வகை ரொட்டி) போன்ற உணவு தயாரிப்பில் அதிகமாக பயன்படுத்தப்படுகிறது. இரட்டை செயல்பாடு உள்ள ரொட்டிப் பொடிகளில், MCP பெரும்பாலும் மெதுவாக செயல்படும் அமில சோடியம் அமில பைரோபாஸ்பேட்டுடன் இணைக்கப்படுகிறது.
# மோனோகால்சியம் பாசுபேட்டு

## அமைப்பு

இச்சேர்மத்தின் அமைப்பானது CaPO<sub>4</sub> இயைபினைக் கொண்ட அணுக்களின் தாள்களால் ஆனதாக உள்ளது. இந்த அமைப்பு புருசைட்டில் (CaHPO<sub>4</sub>.2H<sub>2</sub>O) குறிப்பிடப்பட்டவாறு நெளிதகட்டை ஒத்ததாகவும், ஜிப்சத்தில் கால்சியம் சல்பேட்டு (CaSO<sub>4</sub>) தாள்களைப் போன்றதாகவும் காணப்படுகிறது. இச்சேர்மத்தின் அமைப்பைப் பொறுத்தவரை இத்தாள்கள் பாசுபேட்டு அயனிகள் மற்றும் நீர் மூலக்கூறுகள் ஆகியவற்றால் பிரிக்கப்பட்டுள்ளன. ஆனால், முந்தைய புருசைட்டு, ஜிப்சம் போன்றவற்றில் இந்தத் தாள்கள் நீர் மூலக்கூறுகள் மட்டுமே இரண்டு தாள்கள் பிரிக்கக்கூடும்.
# அப்துல் சத்தார் எதி

**அப்துல் சத்தார் எதி** (ஆங்கிலம் : *Abdul Sattar Edhi*) ; 28 ) பிறப்பு 1928 பிப்ரவரி 28 - 2016 சூலை 8) பாக்கித்தானின் நன்கொடையாளர், சந்நியாசி மற்றும் மனிதாபிமானம் கொண்டவருமான இவர், உலகின் மிகப்பெரிய தன்னார்வ முதலுதவி வண்டி வலையமைப்பை இயக்கும் எதி அறக்கட்டளையை நிறுவியவர் ஆவார். இவரது மரணத்திற்குப் பிறகு, எதி அறக்கட்டளையால் நிறுவகிக்கப்படும் பாக்கித்தான்]] முழுவதும் உள்ள வீடற்ற மனிதர்களுக்கான காப்பகம், விலங்குகள் காப்பகம், மறுவாழ்வு மையங்கள் மற்றும் அனாதை இல்லங்கள் போன்றவற்றை அவரது மகன் பைசல் எதி நடத்தி வருகிறார்.  
1928 இல் இந்தியாவின் குசராத்தின் பன்த்வாவில் பிறந்த எதி பின்னர் கராச்சிக்கு குடிபெயர்ந்தார். அங்கு கராச்சியின் குறைந்த வருமானத்தில் வசிப்பவர்களுக்கான ஒரு இலவச மருந்தகத்தை நிறுவினார். 1957-ஆம் ஆண்டில் கராச்சி வழியாக ஒரு ஆசிய காய்ச்சல் தொற்றுநோய் பரவியபோது எதியின் தொண்டு நடவடிக்கைகள் விரிவடைந்தன. அதே ஆண்டில் தனது முதல் முதலுதவி வண்டி வாங்க நன்கொடைகள் கிடைத்தன. பின்னர் இவர் தனது மனைவி பில்கிஸ் எதியின் உதவியுடன் தனது தொண்டு வலையமைப்பை விரிவுபடுத்தினார்.  
இவரது வாழ்நாளில், எதி அறக்கட்டளை விரிவடைந்தது. மேலும், அது முற்றிலும் தனியார் நன்கொடைகளால் ஆதரிக்கப்பட்டது. இதில் 1,800 சிறிய வாகன முதலுதவி வண்டி வலையமப்பை நிறுவுவதும் அடங்கும். எதி இறக்கும் போது, கிட்டத்தட்ட 20,000 குழந்தைகளின் பெற்றோர் அல்லது பாதுகாவலராக பதிவு செய்யப்பட்டார். இவர் *ஏஞ்சல் ஆஃப் மெர்சி* என்றும் அழைக்கப்படுகிறார். மேலும் இவர் பாக்கித்தானின் "மிகவும் மரியாதைக்குரியவர்" என்றும் மற்றும் புகழ்பெற்ற நபராகவும் கருதப்படுகிறார். 2013 ஆம் ஆண்டில், *தி ஹஃபிங்டன் போஸ்ட்* அவர் "உலகின் மிகப் பெரிய மனிதாபிமானம்" என்று கூறியது.  
எதி ஒரு கைகூடும் மேலாண்மை பாணியைப் பராமரித்தார். மேலும் பெரும்பாலும் குருமார்கள் மற்றும் அரசியல்வாதிகளை விமர்சித்தார். எதி பாக்கித்தானில் மத சகிப்புத்தன்மையின் வலுவான ஆதரவாளராக இருந்தார். கத்ரீனா சூறாவளியால் பாதிக்கப்பட்டவர்களுக்கும் 1985 எத்தியோப்பியாவில் ஏற்பட்ட பஞ்சத்திற்கும் ஆதரவாக இருந்தார். அமைதிக்கான நோபல் பரிசுக்கு எதி பல முறை பரிந்துரைக்கப்பட்டார். ( மலாலா யூசப்சையி உட்பட) காந்தி அமைதி விருது, அக்மதியா முஸ்லிம் அமைதி பரிசு மற்றும் யுனெஸ்கோ-மதன்ஜீத் சிங் பரிசு உட்பட பல விருதுகளை எதி பெற்றுள்ளார்.